امریکانین پایتاختی واشینگتن-دا کئچیریلن اننوی تورک فستیوا‌لی بؤیوک ماراغا سبب اولوب.
واشینگتن تورک-آمریکا درنگی (ATA-DC) طرفیندن هر ایل تشکیل ائدیلن تورک فستیوا‌لی بو ایل پنسیلوانیا جاده سینده کنگره بیناسی‌نین قارشی‌سیندا کئچیریلیب.
واشینگتن-ون بیر چوخ موزه نین یئرلشدیگی بؤلگه‌ده کئچیریلن فستیوالدا تورک مدنیتی و مطبخی‌نین سئچکین نمونه‌لری تقدیم اولونوب.
فستیوالدا فولکلور قروپ لارینین، ائله‌جه ده تورکیه-دن گلن رقص قروپونون چیخیش‌لاری بؤیوک ماراغا سبب اولوب. اننوی گئییم‌لری ایله صحنه‌یه چیخان خالق رقص‌لری اکیپی تاماشاچی‌لار طرفیندن آلقیش‌لارلا قارشیلانیب.
عثمانلی-تورک مدنیتینی عکس ائتدیرن محصول‌لارین نوماییش اولوندوغو ایستندلر ایشتیراکچی‌لارین ماراغینا سبب اولارکن، ال ایشی، تورک خالچا‌لاری، اننوی عثمانلی گئییم‌لری و کاشی‌لار زیارتچی‌لرین رغبتینی قازانیب.
